Taking Back Sunday

טייקינג בק סאנדיי (באנגלית: Taking Back Sunday) היא להקת רוק שהוקמה ב-1999 באמיטיויל, לונג איילנד בניו יורק. חבריה הנוכחיים הם אדם לאזארה, פרד מסקרינו, אדי רייס, מארק או'קונל ומאט רובאנו. מקור השם "Taking Back Sunday" הגיע ממילותיו של שיר מאת The Waiting Process שטענו- "take back your Sundays" כדי לבלות זמן עם חבריך ומשפחתך, מאשר לבזבז את החיים בהתאם לסטנדרטים של החברה. השיר הראשון שהוציאו היה ב-2001, "Taking Back Sunday EP", כדמו בלבד ובו השתתפו אנטוניו לונגו (שירה), ג'ון נולן (גיטרה וקולות רקע), אדי רייס, מקים הלהקה (גיטרה), ג'סי לייסי (עזב לטובת הלהקה Brand New, גיטרה בס וקולות רקע) ומארק או'קונל (תופים). הדמו חולק בהופעותיהם אך מעולם לא זכה להצלחה בולטת. בעקבות שינויים בהרכב (אנטוניו לונגו הוחלף על ידי אדם לאזארה; ג'סי לייסי הוחלף על ידי שון קופר), הוציאו במרץ 2002 את אלבומם "Tell All Your Friends" שהופק על ידי סאל וילאניובה, מחברת התקליטים ויקטורי (Victory Records). האלבום זכה להצלחה בינונית בז'אנר הרוק האלטרנטיבי. שינוי נוסף בהרכב היה עזיבת הגיטריסט והזמר ג'ון נולן וכן הבסיסט שון קופר על מנת להקים להקה חדשה - "Straylight Run". קופר ונולן דיברו על החלטתם לעזוב את הלהקה באפריל 2003 כאשר נולן צוטט בתשובתו לשאלתו של קופר האם הוא רוצה לבצע התאבדות מקצועית, והוא השיב כן. עזיבתם של שון וג'ון העמידה את הלהקה במצב קשה, כאשר עמדו לפתוח בצילומי וידאו קליפ לשירם "You're so Last Summer". עם הצטרפותם של הגיטריסט פרד מסקרינו (מלהקת "Breaking Pangea") והבסיסט מאט רובאנו, הלהקה התייצבה והם השלימו את צילומי הווידאו. שנת 2004 הייתה מוצלחת עבור טייקינג בק סאנדיי, כאשר הופיעו כחימום ללהקת בלינק-182 והובילו את הווארפד טור (Warped Tour). בנוסף לכך, אלבומם השני, "Where You Want to Be", יצא ב-27 ביולי 2004 וזכה להצלחה למרות התפנית המוזיקלית שהציג. מונע על ידי הסינגל "A Decade Under the Influence", האלבום הגיע למקום השלישי במצעד הבילבורד, עם מכירות של כ-163,000 עותקים. טייקינג בק סאנדיי נחשפו אל המיינסטרים דרך הופעות בתוכניות כמו תוכנית האירוח של ג'ימי קימל והתוכנית "LoveLine" והשיר "This Photograph is a (Proof (I Know You Know" שהיה חלק מפסקול הסרט "ספיידרמן 2". בנוסף לכך, השיר "Your Own Disaster" היה חלק מפסקול הסרט "אלקטרה", והשיר "What's It Feel Like to Be a Ghost" היה חלק מפסקול הסרט "הרובוטריקים", אך לא הופיע בסרט עצמו. במהלך 2005 טייקינג בק סאנדיי היו מופע החימום של להקת גרין דיי וג'ימי איט וורלד באנגליה. ב-25 באפריל 2006 הוציאו את אלבומם השלישי, "Louder Now", הפעם בחברת התקליטים של האחים וורנר. תגובת הלהקה הציגה את השינוי הדרמטי שעברה במהלך השנתיים מאז הוצאת אלבומם השני; לאזארה טען שהמעריצים חשו יותר אנרגיה בהופעות החיות שלהם מאשר בשירים המוקלטים, ובאלבומם השלישי עובדה זו באה לידי ביטוי. הלהקה המשיכה להיחשף לקהל המיינסטרים בהופעה בתוכניות של ג'יי לנו, קונאן אובריין וג'ימי קימל בשנית. באפריל 2006 לקחו חלק בפסטיבל הרוק "Give It a Name" באנגליה, והצטרפו ל-Projekt Revolution Tour (בנוסף למיי כמיקל רומנס ולינקין פארק) והופיעו במסגרת המופע העולמי "לייב ארת'" ב-7 ביולי 2007. Tell All Your Friends ‏ (2002) Where You Want to Be ‏ (2004) Louder Now ‏ (2006) New Again ‏ (2009) Taking Back Sunday ‏ (2011) Happiness Is ‏ (2014) Tidal Wave ‏ (2016) Live from Bamboozle '09 ‏ (2009) Live from Orensanz ‏ (2010) מדיה וקבצים בנושא Taking Back Sunday בוויקישיתוף אתר האינטרנט הרשמי של Taking Back Sunday Taking Back Sunday, ברשת החברתית פייסבוק Taking Back Sunday, ברשת החברתית אקס (טוויטר) Taking Back Sunday, ברשת החברתית אינסטגרם Taking Back Sunday, סרטונים בערוץ היוטיוב Taking Back Sunday, במסד הנתונים הקולנועיים IMDb (באנגלית) Taking Back Sunday, באתר אפל מיוזיק (באנגלית) Taking Back Sunday, באתר ספוטיפיי Taking Back Sunday, באתר סאונדקלאוד (באנגלית) Taking Back Sunday, באתר Last.fm (באנגלית) Taking Back Sunday, באתר AllMusic (באנגלית) Taking Back Sunday, באתר MusicBrainz (באנגלית) Taking Back Sunday, באתר דיזר Taking Back Sunday, באתר Discogs (באנגלית) Taking Back Sunday, באתר Songkick (באנגלית) Taking Back Sunday, באתר Genius Taking Back Sunday, באתר SecondHandSongs Taking Back Sunday, באתר בילבורד (באנגלית) Taking Back Sunday, באתר טיידל (באנגלית) טייקינג בק סאנדיי ב-YouTube